Rudolf Salli

Rudolf Salli (6. maaliskuuta 1901 Vaasa – 9. toukokuuta 1966 HelsinkiSallin kuolinilmoitus Helsingin Sanomissa) oli suomalainen koneteknikko, väärentäjä ja Yhdysvaltain vakooja 1940-luvulla.

Salli asui 1920- ja 30-luvuilla Yhdysvalloissa, missä hänet tuomittiin kahdesti murtovarkaudesta ja kerran väärennöksen takia vuosien 1921-1929 välillä.Pohjonen 2000, 44  Vuonna 1932 hän palasi Suomeen ja jatkoi rikollisen uraa. Hän vietti 1930-luvun suurimmaksi osaksi vangittuna. Vuoden 1945 kesäkuussa hän jäi kiinni Ruotsissa. Samalla häneltä löydettiin kokaiinia ja väärennettyjä suomalaisia postimerkkejä.Lindfors & Rislakki 1978, 366 Hän vältti tuomion karkaamalla vankilasta. 

Salli pidätettiin Helsingissä petoksista epäiltynä 21. marraskuuta 1946. Hänen asuntoonsa tehdyssä kotietsinnässä löydettiin strategisten kohteiden karttoja sekä nimilistoja, joissa oli valvontakomission jäsenten ja valtiollisen poliisin työntekijöiden nimiä. Sallin tapauksen tutkinta siirrettiinkin valtiolliselle poliisille.Pohjonen 2000, 43

Vuonna 1948 hänet tuomittiin maanpetoksesta kahden vuoden kuritushuonerangaistukseen.Pohjonen 2000, 52 

Vuonna 1994 (16.3.1994) yhdysvaltalainen poliitikko Richard W. Pombo esitteli lakialoitteen (H. R. 4045), jossa myönnettäisiin Sallille Yhdysvaltojen kansalaisuus kuolemansa jälkeen. Syynä lakialoitteeseen oli Sallin palvelus Yhdysvaltojen hyväksi toisessa maailmansodassa. 

Sallin luomat väärennökset ovat hyvin haluttuja postimerkkikeräilijöiden parissa. 
 Lähteet 




Viitteet

Luokka:Suomalaiset vakoojat
Luokka:Vuonna 1901 syntyneet
Luokka:Vuonna 1966 kuolleet
Luokka:Väärentäjät